A kis szövegszerkesztõ használata

Érdekes fejlõdés figyelhetõ meg nemcsak a rajzok, hanem a szövegszerkesztõvel készített írások esetében is. Kezdetben bármit írnak a gyermekek, úgyszólván véletlenszerûen. Aztán néhány betût vagy jelet ismételve (színes képernyõ esetén a színeket változtatva) sormintákat, díszeket készítenek. Majd szavakat kezdenek írni, például a keresztnevüket vagy az osztályban látható szavakat másolgatják. Végül teljes mondatokat írnak, akár a rajzhoz kapcsolódóan, akár késõbb készítenek rajzot a szöveghez.

A tanév vége felé az osztály tanulóinak munkáiból - a kinyomtatott képernyõrajzokból és szövegekbõl - a pedagógus irányításával sokoldalas könyvet készítenek, amelyet az ún. "hangos könyvtárban" helyeznek el.

Hangos könyvtár

Nem beszélhetünk anyanyelvtanulásról anélkül, hogy az írott-olvasott szavakat, szövegeket ne mondanánk ki, ne hallanánk vissza. A gyermekeknek meg kell adni a lehetõséget, hogy történeteiket bármikor, szabadon visszahallhassák. Ahhoz, hogy ez a "hangfürdõ" is megvalósuljon, a program kidolgozói már a kutatás elsõ éveiben kitalálták a hangos könyvtárat.

Minden szoftverben található szót és minden gyermekek által leírt történetet a pedagógus segítségével hangszalagra vettek, sokszor zenei aláfestéssel együtt. Ezeket a magnókazettákat a tanév közben közösen készített, kiszínezett mesekönyvek "mellékleteiként" az osztály (illetve óvodai csoport) könyvtárában helyezték el.A hangos könyvtárat a gyermekek (már az óvodások is!) önállóan használják, kiválasztják a könyvecskét, a kazettát beteszik a magnóba és - hogy társaikat ne zavarják - fejhallgatón keresztül hallgatják a mesét, miközben a képeskönyv rajzait nézegetik, szövegeit olvasgatják. Mennyire más élményt nyújt a saját vagy társakkal közösen írt mese visszahallgatása!